Γουίλιαμ Ρόου

Ο Γουίλιαμ Ρόου (William Leonard Rowe) (/roʊ/ Ιούλιος 26, 1931 – Αύγουστος 22, 2015) ήταν καθηγητής Φιλοσοφίας στο πανεπιστήμιο του Περντού, με ειδίκευση στη φιλοσοφία της θρησκείας. Το έργο του ήταν σημαντικό στην αναγέννηση της αναλυτικής φιλοσοφίας της θρησκείας. Ιδιαίτερη προσοχή έλαβε η ανάλυση του για το αποδεικτικό πρόβλημα του κακού .

 Ο Γουίλιαμ Ρόου (William Leonard Rowe) γεννήθηκε στις 26 Ιουλίου 1931. Σύμφωνα με τον ίδιο, έγινε ευαγγελικός Χριστιανός κατά τη διάρκεια των εφηβικών του χρόνων και επιθυμούσε να γίνει ιερές και γράφτηκε στο Ινστιτούτο της Βίβλου του Ντιτρόιτ (Detroit Bible Institute) για τις κολεγιακές σπουδές του. Όταν απέλυσαν έναν από τους καθηγητές για τις θρησκευτικές του πεποιθήσεις, αποφάσισε να φύγει και μεταφέρθηκε στο Wayne State University. Από εκεί, το σχέδιό του ήταν να συνεχίσει στο Fuller Theological Seminary. Στο Wayne State University έκανε εντύπωση στον Ρόου η γνωριμία του με ένα καθηγητή, ο οποίος ήταν άθεος, ενώ ο πατέρας του ήταν ιερέας. Μετά την αποφοίτηση του από το Wayne State, ο Ρόου έκανε μεταπτυχιακές σπουδές στο Chicago Theological Seminary. Τόνισε ότι τότε ξεκίνησε να αντιμετωπίζει πιο κριτικά τη Βίβλο, να μάθει για τις αρχές της και συνάντησε άλλους θεολόγους οι οποίοι δεν ήταν φονταμενταλιστές όπως ήταν ο ίδιος. Ο φανατισμός του ξεκίνησε να ξεθωριάζει. Αφού έλαβε το πτυχίο Master of Divinity από το Chicago Theological Seminary, ξεκίνησε διδακτορικό στη φιλοσοφία στο πανεπιστήμιο του Μίσιγκαν. Το ολοκλήρωσε το 1962 και δίδαξε για ένα σύντομο χρονικό διάστημα στο University of Illinois και μετά στο Purdue University. Ο Ρόου περιγράφει τη μετατροπή του από φανατικό χριστιανό σε άθεο ως σταδιακή, και ως αποτέλεσμα της «απουσίας εμπειρίας και τεκμηρίωσης αρκετής ώστε να διατηρηθεί η θρησκευτική μου ζωή και πεποιθήσεις». Ανέφερε ότι η μελέτη των πηγών της Βίβλου τον έκανε να σκεφτεί ότι η αμφιβολία έχει θεϊκή φύση και από τότε ξεκίνησε να αναζητά και να προσεύχεται για σημάδια ύπαρξης του Θεού. Στις 22 Αυγούστου 2015, ο Ρόου πέθανε σε ηλικία 84 ετών. Ο Ρόου εισήγαγε την έννοια του «φιλικού αθεϊστή» στο κλασικό του άρθρο για τον επιχείρημα από το κακό. Ο φιλικός αθεϊστής είναι αυτός που αποδέχεται ότι ορισμένοι θεϊστές είναι δικαιολογημένοι να πιστεύουν στον θεό, παρόλο που ο θεός δεν υπάρχει. Ο αθεϊστής φιλόσοφος Μάικλ Μάρτιν ήταν αρνητικός απέναντι σε αυτή τη θέση. Μια συνέπεια του φιλικού αθεϊσμού του Ρόου ήταν προσπαθεί να παρουσιάζει τα επιχειρήματα των αντιπάλων του όσο καλύτερα μπορούσε. Έγραφε υπέρ των θεϊστικών επιχειρημάτων και θεωρήθηκε από ορισμένους πως υποστηρίζει το κοσμολογικό επιχείρημα. Rowe, William L. (1979). «The Problem of Evil and Some Varieties of Atheism». American Philosophical Quarterly 16: 335–41. https://archive.org/details/sim_american-philosophical-quarterly_1979-10_16_4/page/335. Reprinted in Howard-Snyder, Daniel, επιμ. (1996). The Evidential Argument from Evil. Bloomington, IN: Indiana University Press. ——— (1996). «The Evidential Argument from Evil: A Second Look.». Στο: Howard-Snyder, Daniel. The Evidential Argument from Evil. Bloomington, IN: Indiana University Press. ——— (1975). The Cosmological Argument. B: Princeton University Press. ISBN 0-8232-1885-6. ——— (1978). Philosophy of Religion: An Introduction. Wadsworth Publishing. ISBN 0-495-00725-0. ——— (1991). Thomas Reid on Freedom and Morality. Cornell University Press. ISBN 0-8014-2557-3. ——— (2004). Can God Be Free?. Oxford, England: Oxford University Press. ISBN 0-19-920412-8. Trakakis, Nick (2007). The God Beyond Belief: In Defence of William Rowe's Evidential Argument from Evil. Springer. ISBN 978-1-4020-5144-9. Αμερικανική φιλοσοφία Φιλοσοφία της θρησκείας